La Liga 2008/2009.
La Liga 2008/2009. je bila 78. sezona nogometnog nacionalnog prvenstva Španije. Sezona je počela 30. augusta 2008. a završila 31. maja 2009. U sezoni je učestvovalo 20 ekipa. Nakon završenog prvenstva Barcelona je 19. put u svojoj historiji osvojila prvenstvo sa devet poena više od drugoplasiranog Real Madrida. Real Betis, Numancia i Recreativo de Huelva su na kraju sezone ispali iz lige. U cjelokupnoj sezoni je ukupno odigrano 380 utakmica te postignut 1.101 gol što je iznosilo 2.9 datih golova po utakmici. Najefikasnija ekipa lige je bila Barcelona. Diego Forlán, nogometaš Atlético Madrida je bio najbolji strijelac lige sa 32 postignuta gola.